Oppskrift+fra+Arne

Eksamensoppgaven
Eksamen består av en hjemmebasert gruppeoppgave, som skrives i grupper på inntil tre medlemmer. **Begynn allerede nå å tenke på hvem du vil samarbeide med og problemstilling for oppgaven.**

For at dere skal få mest mulig utbytte av arbeidet med eksamen, får dere selv anledning til å utforme deres egen eksamensoppgave. Dere må selv formulere en aktuell problemstilling. Denne problemstillingen skal ha form av et spørsmål, som også skal utgjøre oppgavens "tittel". Under finner dere informasjon om oppgavens struktur, og veiledende anvisninger på hvor stort omfang hver av delene kan ha. Besvarelsen kan være på inntil 10 000 ord. Den skal lages som et multimediedokument, i en wiki, et bloggformat eller et annet format dere selv finner mest hensiktsmessig. I denne prosessen, må dere gjerne kaste ball med Arne. Bruk epost, Twitter, bloggene, Facebook, Itslearning eller andre medier/teknologier dere finner hensiktsmessige.

**Oppgaven bør ha følgende struktur:** 

> (1-3 sider) > (1-2 sider) > (10-15 sider)
 * 1) En innledning som forteller litt om hva du skal analysere, hvorfor du vil analysere dette og hva som gjør at det er interessant både for analyseenheten og som faglig emne i kurset. De beste besvarelsene har også gjerne referanser til aktuell litteratur i denne delen.
 * 1) Innledningen skal føre fram til problemstillingen. Problemstillingen skal framstå som et forskningsspørsmål som gruppen skal analysere og besvare, eller belyse ut fra et faglig perspektiv. Forskningsspørsmålet kan enten ha røtter i praktiske utfordriner (for eksempel: Hvilke utfordringer står skolen overfor i overgangen mellom industri- og digitalt nettsamfunn), eller mer teoretisk (eksempel: Hvilke organisasjonsmodeller er best egnet for å forstå ulike typer organisasjoner i det digitale nettsamfunnet?) I dette inngår også å finne ulike delproblemer som må besvares, samt å gjøre nødvendige avgrensninger av temaet. Det kan også inngå å vurdere eventuelle metodespørsmål dersom det i noen grad er aktuelt å samle inn egne data.
 * 1) En analysedel der dere ser på de enkelte delproblemene og belyser disse ved hjelp av aktuell litteratur og empiri. Her bør det gis aktuelle referanser til et bredt utvalg av pensumslitteraturen og gjerne litteratur utover det som er kursets pensum også.
 * 1) En konklusjon som oppsummerer hva dere skulle undersøke, hvordan dere gjorde det og hva dere fant, evt også noen ord om hva som kan være svakheter i analysen dere har gjennomført.

Besvarlsen skal være ferdig innen xxx september 2009.

For oppgavene gjelder følgende kriterier for bedømmelse
1. For å få **bestått** karakter må det det i det minste være referanser til kursets faglitteratur, samt at framstillingen må vise at dere har tilegnet dere aktuell kunnskap som påvirker måten dere ser praktiske utfordringer innen egovernment på. Det holder altså ikke å levere et mer generelt plandokument uten referanser til kursets litteratur og/eller spesielle temaer som er behandlet gjennom forelesninger, øvingsoppgaver eller litteratur. 2. K**arakter C** viser at dere har nådd kursets mål og har tilegnet dere god kompetanse innen dette tverrfaglige området. Dere har da omfattende referanser til ulike deler av pensum, og viser god evne til å forene teori og praksis. 3. **Karakter B** viser i tillegg en utpreget kritisk/analytisk evne, der sentrale termer drøftes i lys av ulike teoretiske bidrag. I tilegg til kravene for oppgave C forventes høyere selvstendighet i valg av løsninger og evne til å finne litteratur og andre relevante empiriske analyser også utenom den litteratur som er trukket fram i kurset. 4. **Karakter A** stiller enda større krav til litteraturbruk og selvstendighet/kritisk analyse i framstillingen, samt dybde i analysen. Evnen til å forene teori og praksis og ikke minst benytte teori og valgte modeller for å belyse en praktisk situasjon er på et høyere nivå. Det stilles også større krav til framstillingens lesbarhet, oppgavens struktur og generelle tilgjengelighet.